Daily View – P.M. – บล.กสิกรไทย
Daily View - P.M. - บล.กสิกรไทย
29 พ.ย. 2559

Tactical Move
เดินเกมกลยุทธ์บ่าย
สรุปภาวะตลาดเช้า
SET Index เพิ่มขึ้น 4.76 จุด (+0.32%) ปิดภาคเช้าที่ 1,505.54 จุด ด้วยมูลค่าการซื้อขาย 21,983.34 ลบ.
Most Positive Impact: PTT (0.59 จุด) SCB (0.52 จุด) ADVANC (0.46 จุด)
Most Negative Impact: GL (-0.43 จุด) BJC (-0.31 จุด) BH (-0.15 จุด)
 
แนวโน้มตลาดบ่าย
เมื่อเวลา 11.19 น. วันที่ 29 พฤศจิกายน ที่รัฐสภา มีการประชุมสภานิติบัญญัติแห่งชาติ ครั้งที่ 76/2559 เป็นพิเศษ ที่มีนายพรเพชร วิชิตชลชัย ประธานสภานิติบัญญัติแห่งชาติ (สนช.) เป็น
ประธานการประชุม ได้มีวาระการพิจารณาเรื่อง การดำเนินการตามมาตรา 2 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 ประกอบกับมาตรา 23 ของรัฐธรรมนูญแห่งราชอาณาจักรไทย พ.ศ.2550 มีผู้เข้าร่วมประชุม 243 คน จาก 250 คน
โดยนายกรัฐมนตรีได้มีหนังสือด่วนที่สุดที่ นร.0503/44549 ลงวันที่ 29 พฤศจิกายน เรื่อง แจ้งเรื่องการสถาปนาแต่งพระรัชทายาทไว้แล้วตามกฎมณเฑียรบาลว่าด้วยการสืบราชสันตติวงศ์ พ.ศ. 2467 แจ้งว่า บัดนี้ราชบัลลังก์ว่างลง และพระมหากษัตริย์ได้ทรงแต่งตั้ง สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นพระรัชทายาท ตามกฎมณเฑียรบาลว่าด้วยการสืบราชสันตติวงศ์ พ.ศ. 2467 คณะรัฐมนตรี (ครม.) จึงขอแจ้งให้ประธานรัฐสภาทราบ แล้วให้ประธานรัฐสภาเรียกประชุมรัฐสภาเพื่อทราบ แล้วให้ประธานรัฐสภาอันเชิญองค์พระรัชทายาท ขึ้นทรงราชย์เป็นพระมหากษัตริย์สืบไป
ขั้นตอนต่อไป จะต้องนำความกราบบังคมทูลอัญเชิญ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ขึ้นทรงราชย์สืบสันตติวงศ์ เป็นพระเจ้าอยู่หัวของประชาชนไทยสืบไป ตามมาตรา 2 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 ประกอบกับมาตรา 23 ของรัฐธรรมนูญแห่งราชอาณาจักรไทย พ.ศ.2550 โดยคาดจะเข้าเฝ้าฯ ใน 1-2 วันนี้ (ที่มา: มติชน)
สำหรับตลาดหุ้นไทย ยังคงเคลื่อนไหวในกรอบแคบแต่ sideway up คาดว่าตลาดจะยังคงเล่นหุ้นเก็งกำไรในกลุ่มค้าปลีก ที่จะได้รับผลประโยชน์จากมาตราการลดหย่อนภาษีจากการซื้อสินค้าในช่วงเทศกาลส่งท้ายปีเก่าต้อนรับปีใหม่ 15,000 บาท รวมทั้งมาตรการส่งเสริมการท่องเที่ยวที่นำค่าใช้จ่ายอีกไม่เกิน 15,000 บาท มาหักลดหย่อนภาษีเงินได้บุคคลธรรมดาได้ รวม 2 มาตรการนำมาหักลดหย่อนได้ไม่เกิน 30,000 บาท โดยกำหนดให้มีการใช้จ่ายภายในเดือนธ.ค.59 นี้ เมื่อรวมกับมาตรการช่วยเหลือผู้มีรายได้น้อย และมาตรการลดค่าธรรมเนียม VISA เพื่อช่วยภาคท่องเที่ยว เรายังคงมองทั้งหมดจะเป็นประโยชน์ต่อ ค้าปลีก MEGA CPALL BJC CPN ROBINS HMPRO GLOBAL (MEGA BJC ยังเป็น Top Pick หลักของ KS Research) อาหาร TKN สาธารณูปโภค PTG โรงแรมและสายการบิน ERW CENTEL MINT AAV BA
ช่วงบ่ายคาดว่า SET จะแกว่งตัวออกข้างในกรอบแคบระหว่าง 1,500 w 1,514 จุด
หุ้นแนะนำ: KCE BJC BA MEGA CBG
หุ้นเก็งกำไรระยะสั้น: :
 
Alternative Trading:
SET50 Futures: S50Z16 สถานะ Long 932 จุด ถือต่อทำกำไรที่ 940 จุด
 